Vlug QZ8501: Kajuit-stemopnemer ook gevind | Maroela Media
Vlug QZ8501: Kajuit-stemopnemer ook gevind
Grafika: Andrew Heneen/Wikimedia
Indonesiese soek- en reddingspanne het Maandag die kajuit-stemopnemer van die AirAsia-vliegtuig wat op 28 Desember 2014 met 162 persone aan boord in die see neergestort het, opgespoor.
Die vlugdata-opnemer is ook vroeër Maandag in dieselfde gebied gevind. Die data van beide opnemers is noodsaaklik om te probeer bepaal wat moontlik tot die ongeluk kon gelei het. Die vliegtuig se stert is ook oor die naweek gevind.
AirAsia het intussen bevestig altesaam 48 liggame is al gevind waarvan 32 reeds geïdentifiseer is. Die soektog duur voort.
67 dood ná hulle vergiftigde bier drink by begrafnis
Vlug QZ8501: Swartbokse opgespoor [Kyk] Lusmaker lokprent vir My Father’s War bekendgestel! – Pieter Cloete
Home / Afrikaanse flieks en Teater / [Kyk] Lusmaker lokprent vir My Father’s War bekendgestel!
Die lusmaker lokprent vir die unieke Suid-Afrikaanse film, My Father’s War, is op 16 Mei 2016 om 12h00 bekendgestel. Kyk die lokprent hier:
Hierdie tweetalige (Afrikaanse/Engelse) drama fokus op die gebroke verhouding tussen ’n pa en sy rebelse tienerseun.
Die rolprent speel in 2003 af en die 19-jarige Dap Smit (Edwin van der Walt), baklei aanhoudend met sy pa, Dawid (Stian Bam), ’n veteraan van die Grensoorlog. Die mans stem oor niks saam nie en daar is klaarblyklik geen hoop op versoening tussen hulle nie. Boonop is Dawid se vrou, Karina (Erica Wessels) in die middel van hul epiese worsteling vasgevang.
Dan kry Dap ’n reeks drome waarin hy ’n gevegsoldaat tydens die Grensoorlog in die 1980’s is. Daar ontmoet hy sy pa op sy ouderdom, en hierdie drome verander Dap se persepsie – en lewe – heeltemal. Daar is nie terugkeer nie. Maar wat is die pad vorentoe?
Die fliek kombineer die tema van ‘n gebroke verhouding met dié van die Grensoorlog. Droomtonele is geskep en oorbrug die die gaping selfs al het die oorlog feitlik dertig jaar gelede plaasgevind. Regisseur, Craig Gardner sê: “Elke droom is geskep om die ontvouende storie te onthul. Dus is daar nie enige ongeoorloofde vegtonele nie. Die oorlogsdrome is eerder mikrokosms van regte gebeure wat by fiksie aansluit om óf die karakters óf die storielyn te bevorder – klein ‘mini-stories’ – binne die groter verhaal.”
Gardner gaan voort, “Die oorlog is as ’n kreatiewe instrument gebruik om die storie van die pa en seun tot ’n uitkoms te dryf. Ons het met opset nie ’n morele standpunt oor die konflik self gelewer nie. Hierdie is nie ’n Grensoorlog-rolprent nie – dit is ’n verhoudingsdrama, wat die kern van feitlik elke suksesvolle fliek is. En My Father’s War fokus op die gebroke verhouding tussen ’n pa en sy seun.”
Die fliek sal aanklank vind by ‘n wye publiek, maar ook by elkeen wat deur die oorlog geaffekteer is, soldate, vroue, mans, kinders en ouers. Dit sal herinneringe oproep, spoke wegdryf en help om meer begrip vir kykers te gee – selfs diegene wat niks met die oorlog te doen gehad het nie. Enige ouer en kind sal aanklank vind by hierdie flike op ‘n persoonlike vlak.
Ander akteurs wat ook in die fliek te sien sal wees is Neels Clasen, Hannes Muller, Meren Reddy, Fumini Shulubana, Jai’prakesh Shewram, Vian Singleton en David Rees.
My Father’s War word op 5 Augustus 2016 landswyd in filmteaters vrygestel en word vervaardige deur Lion Mountain Films en uitgereik deur Ster-Kinekor Entertainment.
Vorige Die bekroonde duo ANDERS, doen dinge inderdaad eiesoortig!
Volgende Elvis Blue Takes The Road Less Travelled